Տրիտոնի շատրվան

Տրիտոնի շատրվան (իտալ.՝ Fontana del Tritone, շատրվան Հռոմում, որի հեղինակն է Ջովաննի Լորենցո Բեռնինին։ Այս շատրվանը տեղակայված է Բարբերինի հրապարակում, որը ոչ այնքան հեռու է Բարբերինի պալլացցոյից։ Շատրվանը ստեղծվել է 1642 թվականին Հռոմի պապ Ուրբանիոս VIII-ի պատվերով՝ պալացցոյի շինարարությունն ավարտելուց հետո։ Շատրվանի պատվանդանն իրենից ներկայացնում է 4 դելֆինների արձաններ, որոնց պոչի ծայրերին տեղադրված է հսկայական մի խեցի։ Բացված փեղկերի մեջ գտնվում է Պոսեյդոնի որդու՝ Տրիտոնի արձանը։ Տրիտոնի գլխավերևում պահած խեցուց ջուրը շատրվանում է, որը լցնում է շատրվանի ավազանը։ Դելֆինների միջև պատկերված է Բարբերինիների զինանշանը՝ պապական պսակաթագ։ Հենց այդ նույն հրապարակում է գտնվում հեղինակի մեկ այլ աշխատանք՝ մեղուների շատրվանը։ Գրականություն Henze A. Kunstführer Rom. — Stuttgart: Reclam, 1994. — ISBN 3-15-010402-5